Ferendi

## "Vrăjitorul"

Ferendi este un personaj misterios al Lumii Cunoscute, unii îl consideră un om cumsecade cu care ar dori să bea o bere sau să meargă la un pescuit, alții un vrăjitor psihopat malefic care tot ce-și dorește este haos și ruină. Niciuna dintre idei nu este în totalitate greșită, prin expunerea constantă la influențele vidului, starea psihică a lui Ferendi este instabilă și se poate schimba în orice moment. Acesta nu este un vrăjitor puternic, oricine fiind în stare să-l învingă într-un duel, puterea lui Ferendi vine din influența și reputația pe care și-a creat-o, dar și prin cunoștiința față de mistic, el fiind principalul motiv pentru care magia a devenit atât de răspândită.

## Origini

Ferendi și-a început căile mistice prin absolvirea unei școli de magie din afara Lumii Cunoscute, iar lucrul ce l-a făcut să se specializeze pe magia vidului a fost o întâlnire miraculoasă cu acele forțe. În timpul petrecerii de după absolvirea școlii a băut prea mult și a intrat în comă alcoolică. Cât timp delira, a simțit cum o putere întunecată îl îmbrățișează și singurul lucru la care se gândea era cum că nu va reuși să ajungă la spital înainte să fie prea târziu. O clipă mai târziu vedea în față un bărbat mustăcios: era țăranul Zoli. Acesta i-a povestit cum l-a găsit în lanul de cartofi și era să-i dea cu sapa-n cap. I-a mai zis că vine iarna și dacă nu vrea să moară de foame, ar fi bine să ajute la recoltarea bucatelor și s-o lese mai ușor cu alcoolul că era să trebuiască să-i scoată un ochi cum a pățit Tar. În momentul acela pentru Ferendi nu contau numeroasele mistere din jur, ci de unde a venit acea forță întunecată pe care a simțit-o înainte să se trezească în "Băișoara".

La început, Ferendi a dus o viață de țăran cinstit şi a ales să nu spună nimănui despre faptul că este absolvent al şcolii de magie, culegând napi şi comportându-se ca un bătrân senil în pijamale. Nu ştia cum ar reacționa țăranii din Băişoara dacă ar afla că se află un vrăjitor printre ei, fiindu-i frică să nu fie exorcizat sau chiar ars pe rug. După o zi grea de dat la sapă, în timp ce aştepta în pat să-l cuprindă somnul, a simţit că-l îmbrățişează o senzație cunoscută. S-a lăsat dus de acea senzație şi, ca în vis, a văzut casa lui Zoli, într-un colț, de sub raftul lui de cărți cu poze (Zoli nu ştia citi) ieşea un fum purpuriu şi acel fum ieşea în continuu. După puțin timp toată casa lui Zoli era îmbibată în acel fum malefic. Plin de frică, Ferendi deschide uşa de la casa lui Zoli ca să scape, în momentul în care a apăsat clanța, presiunea creată de vapori a deschis uşa, fumul eliberându-se şi acoperind toată Băişoara. Ferendi vede cum țăranii sunt copleşiți de acel fum şi încep să cadă ca muştele, unii dintre ei luptând ca nişte vikingi cu iluziile mortale create de fum, iar alții căzând pradă morții şi dispărându-le corpurile fără urmă. Înfricoşat, Ferendi fuge în căutarea lui Zoli şi ajunge pe câmpul de cartofi din Băişoara. În mijlocul câmpului, înconjurat de cartofi mucegăiți, vede o siluetă în armură de comandant ce ține în mâini un ciocan imens de fier. Acesta se întoarce şi un singur detaliu îi trădează identitatea: mustața...

\*work in proggress ma bag la un meci de lol heheehehehaheaheaheaheaheaheaheahea\*